32005D0514
L 187/25
JURNALUL OFÍCIAL AL UNIUNII EUROPENE
DECIZIA COMISIEI
din 13 iulie 2005
de modificare a Deciziei 96/609/CE de stabilire a condițiilor speciale care reglementează importul de produse pescărești și de acvacultură originare din Coasta de Fildeș, în ceea ce privește autoritatea competentă și modelul de certificat de sănătate
[notificată cu numărul C(2005) 2584]
(Text cu relevanță pentru SEE)
(2005/514/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru producerea și introducerea pe piață a produselor pescărești (1), în special articolul 11 alineatul (1),
întrucât:
(1)
În Decizia 96/609/CE a Comisiei (2), „Ministère de l'agriculture et des ressources animales - Direction générale des ressources animales (MARA-DGRA)” este autoritatea competentă din Coasta de Fildeș pentru verificarea și certificarea conformității produselor pescărești și de acvacultură cu cerințele Directivei 91/493/CEE.
(2)
Ca urmare a unei restructurări a administrației din Coasta de Fildeș, autoritatea competentă este în prezent „Ministère de la production animale et des ressources halieutiques - Direction des services vétérinaires et de la qualité (MIPARH-DSVQ)” a devenit autoritatea competentă.
(3)
Această nouă autoritate este în măsură să verifice în mod eficient aplicarea normelor în vigoare.
(4)
MIPARH-DSVQ a garantat în mod oficial că se vor respecta normele în domeniul controlului sanitar și al monitorizării produselor pescărești și de acvacultură stabilite de Directiva 91/493/CEE și că se vor aplica cerințe de igienă echivalente cu cele care sunt stabilite de această directivă.
(5)
Prin urmare, Decizia 96/609/CE ar trebui modificată în consecință.
(6)
Prezenta decizie trebuie să se aplice la patruzeci și cinci de zile de la data publicării în Jurnalul Oficial al Uniunii Europene pentru a se asigura perioada de tranziție necesară.
(7)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Decizia 96/609/CE se modifică după cum urmează:
1.
Articolul 1 se înlocuiește cu următorul text:
„Articolul 1
«Ministère de la production animale et des ressources halieutiques - Direction des services vétérinaires et de la qualité (MIPARH-DSVQ)» este autoritatea competentă din Coasta de Fildeș pentru verificarea și certificarea conformității produselor pescărești și de acvacultură cu cerințele Directivei 91/493/CEE.”
2.
Articolul 2 se înlocuiește cu următorul text:
„Articolul 2
Produsele pescărești și de acvacultură importate din Coasta de Fildeș trebuie să îndeplinească următoarele condiții:
1.
fiecare lot este însoțit de un certificat de sănătate animală în original, numerotat, completat, datat și semnat corespunzător și constând dintr-o singură pagină, în conformitate cu modelul din anexa A la prezenta decizie;
2.
produsele trebuie să provină de la unități, nave fabrică, antrepozite frigorifice autorizate sau nave frigorifice înregistrate, care figurează pe lista din anexa B la prezenta decizie;
3.
cu excepția produselor pescărești în vrac congelate și destinate fabricării alimentelor conservate, toate ambalajele trebuie să aibă marcat cu litere de neșters cuvântul «COASTA DE FILDEȘ» și numărul de aprobare/de înregistrare al unității, navei fabrică, antrepozitului frigorific sau al navei frigorifice de origine.”
3.
Articolul 3 alineatul (2) se înlocuiește cu următorul text:
„(2) Certificatul trebuie să conțină numele, calitatea și semnătura reprezentantului MIPARH-DSVQ, precum și ștampila sa oficială, într-o culoare diferită de cea a celorlalte mențiuni din certificat.”
4.
Anexa A se înlocuiește cu textul anexei la prezenta decizie.
Articolul 2
Prezenta decizie se aplică de la 2 septembrie 2005.
Articolul 3
Prezenta decizie se adresează statelor membre.
Adoptată la Bruxelles, 13 iulie 2005.